पीयूष मिश्रा का कहना बिलकुल सही है। गैंग्स ऑफ वासेपुर के बाद से वास्तव में उनका दिमाग भ्रष्ट हो गया है तभी तो अपने एजेंडा के अनुरूप वो फिल्में बना रहे हैं। हाल ही में फिल्म ‘मुक्केबाज’ इसका बेहतरीन उदाहरण है। उन्होंने इस फिल्म में ब्राह्मण को एक खलनायक के रूप में चित्रित किया है। जहां उन्होंने गैंग्स ऑफ वासेपुर को बड़ी ही खूबसूरती से बनाया था जिसको देखते समय आपके दिमाग में हिंदू, मुस्लिम, ऊँच और नीच जाति का ख्याल एक पल के लिए नहीं आएगा। वहीं 6 साल बाद अनुराग कश्यप मुक्केबाज लेकर आये। मुक्केबाज कुछ भी नहीं बल्कि आपको एक बार फिर से 90 के दशक के सिनेमा की झलक दिखाएगा जहां एक नायक होता है जो जिसके सपने बड़े हैं और एक खलनायक जो किसी भी कीमत पर हीरो को बर्बाद कर देना चाहता है। लेकिन यहां थोड़ा ट्विस्ट है, खलनायक एक ब्राह्मण है और उसमें ब्राह्मण के कोई गुण नहीं है लेकिन वो ब्राह्मण की छवि को लेकर घूमता है। उन्होंने इस फिल्म के जरिये ब्राह्मण के प्रति नफरत को अन्य जातियों में बढ़ावा दिया है। अनुराग कश्यप ने उत्तर प्रदेश और देश के अन्य राज्यों में गौ-तस्करी के खतरे के बारे बात करने की कोई कोशिश नहीं की बल्कि ब्राहमण को ही इसका दोषी बनाया। वो सच जिसमें गौ-तस्करों ने उन लोगों की हत्या कर दी जिन्होंने उनके खिलाफ बोलने की हिम्मत दिखाई और और न ही उनकी जान के पीछे पड़े लोगों के बारे में इस फिल्म में दिखाया गया है। अपने एजेंडे के अनुरूप फिल्म में उन्होंने ब्राह्मणों के प्रति अपनी नफरत को भी सामने रखा है। ये दुखद है कि वो व्यक्ति जिसने हमें गैंग्स ऑफ वासेपुर जैसी फिल्म दी उसी ने मुक्केबाज जैसी बेतुकी फिल्म भी दी है।